La escritora xixonesa Ana Lamela Rey ta acabante d’asoleyar un trabayu discográficu tituláu ‘Poética d’un carbayu‘, col que s’estrena como cantautora. Fírmalu embaxu’l nome de Tierra y nél recuéyense nueve cantares onde pon música a otros tantos poemes d’autores como Julia Navas Moreno, Alfredo Garay, Ángeles Carbajal, Pedro Luis Menéndez, Vanessa Gutiérrez, Marta Mori, Esperanza Medina o Armando Vega. Esti trabayu preséntase como un proyectu de difusión y fomentu de la poesía asturiana actual. Del repertoriu incluyíu nél cinco temes tán en llingua asturiana, con estilos que van de la canción d’autor al pop y hasta la ranchera o l’indie-folk.
#000002
‘Poética d’un carbayu’ xuega cola metáfora de presentar a la poesía asturiana d’anguaño como un árbol con una foyarasca trupa na que cada cantar sería una fueya del mesmu. Acompáñase d’instrumentos como’l pianu, la guitarra (electrica y acústica), el chello, la flauta o la gaita. Ente los collaboradores destaca la cantautora, compositora y musicóloga gallega Antía Eseuve (Primas Hermanas, Casa Manuela), el productor y compositor Germán Mingote (Mingote, Tigra) o’l cantautor asturianu Chema Aladro.
#000003
Tu dirección de correo electrónico no será publicada. Los campos obligatorios están marcados con *
#000004